­­­­­­­

**adatvédelmi tájékoztató**

**szurkolói kártya**

A Veszprém Handball Zrt. a vonatkozó jogszabályokat és saját adatvédelmi irányelveit figyelembe véve a jelen dokumentummal kívánja tájékoztatni érintetteket az adatkezelési szabályokról.

Jelen tájékoztató kizárólag a konkrét adatkezelési tevékenység kapcsán tartalmaz információkat. A 2016/679/EU Általános Adatvédelmi Rendelet által előírt tájékoztatási kötelezettség szerinti további információkat Adatkezelő Általános Adatvédelmi Tájékoztatója tartalmazza, mely honlapunkon elérhető: <https://telekomveszprem.hu/hu/adatvedelmi-tajekoztato>

1. **Az Adatkezelő**

Az Ön adatait a Veszprém Handball Zrt. kezeli. Elérhetőség: 8200 Veszprém, Külső-Kádártai út 5., elérhetőségek: <https://www.handballveszprem.hu/hu/kapcsolat> , adatvédelmi tisztviselő: [adatvedelem@veszpremhandball.hu](mailto:adatvedelem@veszpremhandball.hu)

1. **Az adatkezelési tevékenység bemutatása**

A szurkolói kártyával kapcsolatos adatkezelés elsődleges célja a szurkolói közösségépítés, a közösségi tudat elősegítése esetenként kedvezményes kommunikációs csatorna biztosításával.

A szurkolói kártya igénylésével és a kártyadíj befizetésével szerződés jön létre szurkoló, mint érintett és a Veszprém Handball Zrt, mint adatkezelő között. A szerződés teljesítéséhez elengedhetetlen, hogy Adatkezelő szurkolóit azonosítsa és velük kommunikáljon. A szurkolói közösségépítés formája a szurkolók egymás közötti kommunikációjának támogatása is.

|  |  |  |
| --- | --- | --- |
| **Kezelt adatok köre** | **Adatkezelés célja** | **Adatkezelés jogalapja** |
| név | azonosítás | Rendelet 6. cikk (1) bekezdés b) pontja – Adatkezelő és szurkoló között az ÁSZF szerint létrejött szerződés teljesítése |
| telefonszám | azonosítás, kapcsolattartás |
| e-mail cím |
| számlázási név és cím | számla kiállítása | Rendelet 6. cikk (1) bekezdés c) pontja – Adatkezelőre vonatkozó jogi kötelezettség az Áfa tv. 169. §, Számviteli tv. 167. §, 169. § alapján |

Az adatokat Adatkezelő operatív tevékenységet ellátó munkatársai ismerik meg. Elektronikus adatkezelés esetén az adatokat a tárhely-szolgáltató is kezeli. Amennyiben Ön szurkolói kártyáját online újítja meg, úgy jegy- és bérletértékesítő partnerünk is kezeli az Ön adatait.

Az adatkezelés időtartama: a szurkolói kártya érvényességi idejének megújítására fennálló határidő lejártától számított 90 napig kezeljük az adatokat. Számlázással kapcsolatos adatokat a jogszabályi előírás szerinti időtartamba kezeljük.

1. **Az Ön jogai**

Az Ön jogait a Rendelet határozza meg, melyek közül a legfontosabbak:

* Ön kérelmezheti az Adatkezelőtől az Önre vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint joga van az adathordozhatósághoz.
* Hozzájárulással kezelt adatok tekintetében Ön hozzájárulását bármikor, akár indokolás nélkül visszavonhatja, azonban ez nem érinti a hozzájárulás visszavonása előtti adatkezelés jogszerűségét.

Ön jogait úgy gyakorolhatja, hogy kapcsolatba lép Adatkezelővel a fent meghatározott elérhetőségeken. Kérelem benyújtása esetén Adatkezelő haladéktalanul, de legkésőbb 30 napon belül írásban válaszol. További tájékoztatásért kérem, vegye fel a kapcsolatot Adatkezelővel elérhetőségein.

Jogai feltételezett megsértése esetére Ön panasszal fordulhat a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., +36-1-391-1400, ugyfelszolgalat@naih.hu) vagy bírósághoz fordulhat. A per elbírálása a törvényszék hatáskörébe tartozik. A per – az Érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>)

**További tájékoztatásért kérem, olvassa el az Általános Adatvédelmi Tájékoztatót vagy vegye fel a kapcsolatot Adatkezelővel fentiekben meghatározott elérhetőségein.**

Veszprém, 2023. augusztus 1.